Krzysztof Piatek hefur skorað fjögur mörk í átján leikjum fyrir Tottenham á tímabilinu . AFP Ítalska knattspyrnufélagið AC Milan hafnaði tilboði Tottenham í Krzysztof Piatek , framherja liðsins , en það eru ítalskir fjölmiðlar sem greina frá þessu . Tottenham vill styrkja framlínu sína en Harry Kane verður frá næstu tíu vikurnar vegna tognunar aftan í læri . Piatek gekk til liðs við AC Milan frá Genoa í janúar 2019 og hann skoraði 9 mörk í 18 leikjum í ítölsku A-deildinni fyrir AC Milan á seinni hluta síðasta tímabils . Hann hefur hins vegar ekki farið jafn vel af stað á þessari leiktíð og hefur aðeins skorað 4 mörk í 18 leikjum í A-deildinni . Tottenham vildi fá pólska landsliðsmanninn á láni en AC Milan vill frekar selja Piatek . Newcastle er einnig sagt áhugasamt um framherjann en hann kostar í kringum 30 milljónir punda .